Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni taaluma iliyoletwa na wanasayansi ili kuleta maendeleo au kurahisisha kazi nchini Kenya au duniani. Taaluma hii imeweza kuibua uvumbuzi wa vyombo kama vile televisheni, tarakilishi, redio, rununu na vingine vingi. Vyombo hivi vina faida zake na pia madhara kwani 
kila chema hakikosi ovu na ovu pia halikosi jema. Kwa mfano, vyombo hivi hutumika sana mashuleni, ofisini na hata majumbani kwa matumizi tofauti tofauti.
Katika shule za wanafunzi wa sekondari wanafunzi hufurahia na kufaidika sana kwa vifaa hivi kwa mfano, televisheni. Wanafunzi huweza kuekewa vipindi tofauti tofauti vinavyohusu mada fulani kwenye somo fulani na pia huwafanya wanafunzi kuelewa bila haraka kwa kuwaonyesha kila njia kwenye somo hilo.
Televisheni pia huweza kuonyesha mambo yanayo tendeka na kuendelea nchini na hata nje ya nchini na hata nje ya nchi. Hivyo basi wanafunzi huweza kufahamu na kutambua yanayojiri nchini. 
Pia wanafunzi hawa hutengewa muda fulani katika siku fulani waekewe viburudisho na kuchangamka kwenye muda hii kwa kutumia vivyo hivyo vyombo vya kiteknolojia. Wanafunzi hawa hufurahika na kuchangamka kwenye mida hii. 
Walimu wa sekondari huwa na utunzi wa mtihani kwenye kufungua muhula, kati ya muhula na hata mwisho wa muhula. Kazi hii ingekuwa ngumu na nzito kwa walimu hawa iwapo wangetumia mikono yao kuandika karatasi takriban sitini na sita kwa darasa kwa wakati mmoja lakini kwa sababu hii, walimu wanatumia mashine kuandika maswali hayo bila ya kuchoka. 
Shule nyingi za sekondari ni za malazi hivyo basi mwanafunzi huwa mbali na mzazi wake. Kwa hivyo mwanafunzi huyu akipatwa na shida yoyote inakuwa rahisi kumfahamisha mzazi wake ili waweze kushirikiana na walimu kwenye malezi ya mtoto huyu. Kwa mfano siku za mapumziko mzazi anapaswa kumpatia mwanawe nauli. Kwa sababu ya rununu mzazi humtumia mwalimu pesa hizo kupitia rununu. 
Wanafunzi wengine wenye rununu huweza kusoma kwenye mitandao tofauti tofauti inayopatikana kwenye rununu au hata kuangalia maana ya neno kwa urahisi. Kuna matumizi ya kikokotoo kwenye somo la hesabu ambayo imeleta urahisi wa somo hili.
Mbali na hayo pia kuna madhara yake kwani kila jema halikosi ila kwani vyombo hivi hivi huweza kuleta madhara kwa wanafunzi hawa na mashule haya kama vile rununu. Wanafunzi wengine wana ambazo wao huzitumia vibaya au tofauti na inavyotakikana. Wao huingia kwenye mitandao na kuangalia video zisizo za umri wao na kuweza kuathiri akili zao au mawazo yao. 
Mara wanaongea au kuzungumza na marafiki wao karibia usiku mzima hiyo inapelekea kusinzia darasani na mwalimu anapofundisha yeye anasinzia na hii inapelekea kutomwelewa mwalimu ambapo hii inapelekea kuanguka mitihani.
Televisheni pia hufanya wanafunzi hao kutizama tu bila ya kushughulikia vitabu vyake na pia hii inapelekea kuanguka mitihani wake.